Marine Glen 2 | LekkeSlaap
Vanaf R1 179 per nag (plek vir 6)
Marine Glen 2 is 'n selfsorgwoonstel wat in 'n pragtige, tropiese tuin met 'n uitsig oor Ramsgate se strandmeer skuil. Alhoewel die woonstel nie 'n see-uitsig het nie, is dit net 'n kort entjie se stap van die strand af.
Die woonstel het slaapplek vir 6 gaste en beskik oor 3 slaapkamers, 2 badkamers en 'n oopplan-kombuis en leefarea. Die hoofslaapkamer het 'n koningingrootte-bed en 'n en suite-badkamer met 'n bad, toilet en 'n wasbak. Die tweede en derde slaapkamers het elkeen 2 enkelbeddens. Die hoofslaapkamer het 'n stort, toilet en 'n wasbak. Die slaapkamers het matte, maar die res van die eenheid is geteël. Daar is plafonwaaiers deur die hele eenheid en alle linne, behalwe handdoeke, word voorsien.
Die kombuis is ten volle toegerus met 'n stoof, oond, yskas-vrieskas, mikrogolf, eetgerei en breekware. Daar is 'n wasmasjien en 'n tuimeldroër wat gaste kan gebruik. Die eetarea met sitplek vir 6 gaste, en die sitarea het 'n gemaklike sitstel, 'n DVD-speler en 'n platskerm-TV teen die muur.
Die leefarea bied toegang tot 'n patio met buitemeubels en sitplek vir 6 gaste. Dit het 'n uitsig oor die lieflike tuin en die strandmeer net 'n entjie verder.
Die kompleks het 'n omheinde swembad en 'n braai-area. Daar is 'n aangewese motorafdak vir dié eenheid en maklike toegang tot die strand via 'n paadjie wat vanaf die kompleks onder die brug na die strandmeer strek. Ramsgate se strand is sowat 100 m ver en die bekende Waffle House is 50 m ver. Ander restaurante en winkels is ook lekker naby.